Dejan Lovren

**Dejan Lovren** (født 1989) er en kroatisk fotballspiller som spiller for den greske fotballklubben PAOK.

Han har tidligere spilt for de kroatiske klubbene  og Inter Zaprešić, samt den franske klubben .

## Tidlig liv
Lovren ble født av kroatiske foreldre i Jugoslavia, i dagens Bosnia-Hercegovina.

Da borgerkrigen begynte på 1990-tallet, bestemte Lovrens familie seg for å flykte til München. Lovren var bare tre år gammel da de forlot Jugoslavia, og oppholdt seg de neste syv årene i Tyskland. Lovren forteller selv at han var "en glad gutt, jeg snakket flytende tysk, jeg gikk på skolen, og spilte for en mindre klubb."  Men, familien måtte returnere, da de ikke hadde nødvendig dokumentasjon. De slo seg ned i Karlovac i Kroatia (50&nbsp;km sørvest for Zagreb). Lovren syns innledningsvis at sin retur til Kroatia var vanskelig, og han slet på skolen i flere år på grunn av språkvansker.

## Klubbfotball
### Dinamo Zagreb
Lovren startet sin karriere i ungdomslagene i NK Karlovac. Han gikk til  i 2004. Den 10. juni 2006, debuterte han for førstelaget i serien mot Inter Zaprešić. Den 17. juli 2007, ble han utlånt for to sesonger til Inter Zaprešić, der han spilte totalt 50 seriekamper og fikk et mål mot NK Osijek i et 2–1 tap 10. mai 2008. Etter at han returnerte fra utlån, var Lovren en gjenganger på førstelaget til Dinamo, og fikk 38 kamper i løpet av 2008–09 sesongen, samt tre mål. I 2009–10 sesongen, spilte han i alle fire kvalifiseringskampene til Mesterligaen, mot FC Pyunik og Red Bull Salzburg, han skåret også et mål mot Pyunik.

### Lyon

I januar 2010, signerte Lovren for den franske Ligue 1-klubben  for €8 millioner pluss €1.5 millioner i ulike tillegg, på en 4,5 års kontrakt. Han debuterte i en offisiell kamp første gang 24. januar 2010 i et 2-1 tap mot  i Coupe de France, der han spilte hele kampen. Hans debut i Ligue kom en uke senere da Lyon vant 2–1 hjemme over , han spilte hele kampen fra start. I løpet av den andre delen av 2009-2010 sesongen, spilte han 10 kamper, de fleste av disse som innbytter. Han kunne ikke spille for Lyon i UEFA Champions League, da han allerede hadde deltatt for Dinamo Zagreb. 

Lovren fikk spille mer i 2010–11 sesongen, etter at to andre forsvarere, Jean-Alain Boumsong og Mathieu Bodmer ble solgt sommeren 2010. I løpet av sesongen, etablerte han seg som fast inventar på førstelaget, og spilte som midtstopper, sammen med Cris. I noen kamper i løpet av sesongen, ble han også brukt som høyre- eller venstreback, og viste seg som en allsidig forsvarer.

I november 2010, kom Lovren på listen *[[Don Balón]]* over de 100 beste unge spillerne i verden.

Den 23. januar 2012 signerte han en forlengelse av kontrakten sin med Lyon for to nye sesonger.

### Southampton
Den 14. juni 2013 gikk Lovren fra Lyon til Premier League-klubben , etter å ha signert en fireårskontrakt.
Han debuterte 17. august 2013, i en 1–0 seier over West Bromwich Albion.  Han fikk sitt første mål for Southampton i en kamp mot  på Anfield den 21. september 2013, som ble seiersmålet. Den 19 oktober, hadde han en målgivende pasning til Adam Lallana som ga et utligningsmål borte mot Manchester United på Old Trafford.

Han fikk sitt andre seriemål i 2-2 kampen borte mot  den 18. januar 2014, men ble båret av banen på grunn av skade og måtte få medisinsk behandling på sykehus etter kampen. Noen dager senere, ble det kjent at han sammen med Gastón Ramírez, ville være ute for seks til åtte uker med ankelskader.

Etter slutten av sin første sesong i Premier League, ble Lovren plukket ut i Bloomberg Sports' Power 50 list, som gir statistisk ranking av opptredenen til spillere i Europas topp fem ligaer. Han var den femte høyeste rangerte spilleren fra Premier League på 31.-plass totalt.

I juli 2014 ble det offentlig kjent at  hadde kommet med et bud på Lovren på £20 millioner, som Southampton hadde avvist. Britisk media meldte også at Lovren ville streike, for å tvinge frem en overgang til Merseyside. Dejan leverte også en transfersøknad da han ville til Anfield og få spille i Mesterligaen for de røde.

### Liverpool
Den 27. juli 2014 ble Lovren den tredje Southampton-spiller som gikk til Liverpool denne sommeren, etter Rickie Lambert og Adam Lallana. Han signerte en fireårsavtale, og kostet angivelig klubben £20 millioner. Dejan fikk sin første kamp for «The Reds» i en treningskamp mot Borussia Dortmund på Anfield, som laget vant 4-0, der han også heddet inn 2-0 skåringen på en corner fra Gerrard. Hans første seriekamp kom i den første kampen av 2014/2015-sesongen i 2-1 seieren hjemme over Southampton.

## Landslaget
Han ble tatt ut i 23-manns troppen til EM-2012, men måtte melde frafall en uke før start på grunn av skade. Han ble tatt ut i den kroatiske troppen til Fotball-VM 2014 i Brasil.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
*